kardosdrur/scandi-wiki huggingface dataset:
Maria Marcus

Maria Marcus (født 27. marts 1926 i Hamborg, død 22. januar 2017) var en tyskfødt dansk forfatter, terapeut, foredragsholder, m.v.

Barndom 

Maria Marcus blev født i Hamborg i Tyskland, hvor faderen var dommer. Hun flyttede med familien til København som syvårig. Under krigen måtte familien flygte til Sverige, hvor hun boede i Stockholm. Efter krigen flyttede hun tilbage til Danmark, hvor hun læste litteraturhistorie på Københavns Universitet.

Karriere 

I perioden 1953-62 arbejdede hun som kunstanmelder på Dagbladet Information, Dagens Nyheder og Ekstrabladet og som teaterkorrespondent på dagblade i Danmark og Finland. I 1961 blev hun programsekretær i Danmarks Radios kulturafdeling, hvor hun arbejdede frem til 1979. Herefter uddannede hun sig som gestalt- og kropspsykoterapeut og har arbejdet som foredragsholder, forfatter m.v.

Markus har i sit forfatterskab og som foredragsholder behandlet emner om seksualitet og kønsroller.

Udgivelser 
Maria Marcus har bl.a. udgivet:
 Dame med stol, Tiderne Skifter, 2012
 Min egen rødstrømpe-ABC Politikens Forlag, 2010
 Bulen i mit bryst, Tiderne Skifter, 2005
 Dating for dig, en lille guide til netdating, teknisk manual og guide, Tiderne Skifter, 2004
 Med krop og sjæl. Kvinde i min tid, erindringer, Tiderne Skifter, 2002
 Det erotiske isbjerg. Om ulyst og nulyst i seksualiteten, Tiderne Skifter, 1999
 Vi mødes ikke tilfældigt, en guide til kontaktannoncernes verden, Tiderne Skifter, 1996
 Evige ungdom, om livets vendepunkt, Tiderne Skifter, 1994
 Lili-og-Jimi, en kærlighedsroman, Tiderne Skifter, 1991
 Barn af min tid. En erindringsbog, Tiderne Skifter, 1987
 Kys Prinsen, en erfaringsbog, Tiderne Skifter, 1984
 Jeg elsker det, pornografisk roman i samarbejde med Stig Sohlenberg, Tiderne Skifter, 1980
 Himmelsengen, noveller om sex for unge, Høst & Søn, 1979
 Alle tiders forår, ungdomsroman, Tiderne Skifter, 1977
 Den frygtelige sandhed - en brugsbog om kvinder og masokisme, Tiderne Skifter, 1974
 Kvindespejlet, Fremad, 1964
 Putten, Hasselbalch, 1957
 Paul Klee, Gyldendal, 1956

Maria Marcus har desuden bidraget til flere antologier samt skrevet en række kronikker og debatindlæg.

Noter

Eksterne henvisninger 
 Biografi på litteratursiden
 
 

Faglitterære forfattere fra Danmark
Journalister fra Danmark
Foredragsholdere fra Danmark
Personer fra Hamborg
Oerel

Oerel er en kommune med godt 1.800 indbyggere (2013) som er administrationsby i Samtgemeinde Geestequelle i den nordlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Oerel ligger omkring 4 km vest for Bremervörde. I kommunen ligger de tidligere selvstændig kommuner Barchel og Glinde, der blev sammenlagt med Oerel i 1974.

Eksterne kilder/henvisninger 

 Om kommunen  på Samtgemeindens websted.
 Om Oerel
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Klaragasværket

Klaragasværket var et gasværk i Stockholm ved Klara sø som eksisterede mellem 1853 og 1919. Klaragasværket var byens første gasværk. Værket, som blev overtaget af byen i 1884, det blev dog snart for lille, og et nyt, betydeligt større værk blev opført ved Värtan i 1890.

Energi i Sverige
Kraftværker i Sverige
Agnar Næss

Agnar Næss (22. marts 1911 på Hvasser i Tjøme - 5. juli 1976) var en norsk pilot i den norske marines flyvetjeneste. Han er kendt for sin indsats under 2. verdenskrig, da han i 1942 blev tildelt Krigskorset med sværd, Norges højeste udmærkelse, for indsatsen. Efter krigen fortsatte han sin militære karriere i Norges flyvevåben.

Referencer 

Militærfolk fra Norge
Nordmænd i 2. verdenskrig
Hijiborgen

(også kendt som Yokokuborgen, Ayogiborgen og Ukitsuborgen) er en borg i byen Hiji i Ooita-præfekturet, Japan. Påbegyndelsen af slottet blev sat i værk af Kinoshita Nobutoshi i 1601. Borgen blev designet af Nobutoshis svigerbror. Den er strategisk placeret med tanke på udsigt over Beppubugten. Det eneste som er tilbage af borgens ruiner er stenvægge og et yagura. Områdets ruinerne er i dag en park hvor også Hiji grundskole hører til.

Japanske borge
Ooita-præfekturet
Ruiner i Japan
Pagekorpset

Pagekorpset (russisk: Пажеский корпус, fransk: Corps des Pages) var et militærakademi i zartidens Rusland som forberedte adelens og de højere officerers sønner til tjeneste i militæret.

Historie 
Pagekorpset blev grundlagt i 1759 i St. Petersborg som en skole for opdragelse og uddannelse af pager. I lyset af behovet for gode, oplærte officerer til den russiske garde, blev skolen omorganiseret i 1802 til en speciel kadetskole, hvis mål var at uddanne sønner fra adelen eller af højere officerer (fra generalløjtnant/admiral grader), eller sønnesønner af generaler.

I 1802 blev læreplanen for skolen ændret og tilpasset Johannitterordenens idealer, og skolen blev i 1810 flyttet til johannitternes palads i Sankt Petersborg, kaldet Vorontsovpaladset. Skolen blev i huset frem til den russiske revolution over hundrede år senere. Paladset fortsatte som militærskole, og i dag er det Suvorov-militærakademiet, der har til huse i bygningen.

Referencer

Eksterne Henvisninger 
 Russian Imperial Corps of Pages. An Online Exhibition Catalog // Rare Book & Manuscript Library (RBML) of Columbia University

Akademier
Etableret i 1759
Ophørt i 1917
Sankt Petersborgs historie
Serug

Serug var ifølge Bibelen Abrahams oldefar, søn af Re'u og far til Nakor.

Han blev ifølge Den masoretiske tekst 230 år gammel. Ifølge Septuaginta blev han 330 år gammel.

Personer i Det Gamle Testamente
Re'u

Re'u er ifølge Første Mosebog stamfaren til Abraham, søn af Peleg og far til Serug.

Han var 32 år da han blev far til Serug og levede derefter i 207 år, og blev altså 239 år gammel. Septuaginta siger dog at han var 132 år da Serug blev født og altså så blev blev 339 år.

Personer i Det Gamle Testamente
Peleg

Peleg er i Første Mosebog en af Abrahams forfædre, søn af Eber og far til Re'u.

Det var på Pelegs tid at Jorden blev delt, ifølge 1 Mos 10:25.

Personer i Det Gamle Testamente
Eber

Eber var ifølge Første Mosebog en af forfædrene til Abraham. Eber var oldebarn af Sem. Han regnes antagelig som stamfar til hebræerne. Han var far til Peleg og Joktan.

Personer i Det Gamle Testamente
Joktan

Joktan er i Det gamle testamente en stamfar, søn af Eber og bror til Peleg. 

Joktans tretten sønner regnes som forfædrene til flere folk, først og fremmest i det sydlige Arabien.

Personer i Det Gamle Testamente
Sem (bibelsk person)

Sem ( Sām; hebraisk: שֵׁם Sjem eller Shem; græsk: Σημ, Sēm; betydning: «navn», eller «ry, velstand» ) er i Det gamle testamente i Bibelen, tilsvarende også i islamisk litteratur, navnet på en af Noas sønner, i henhold til traditionen den ældste, selvom andre henviser til ham som den næstældste. Han var oldefar til Eber

Referencer

Eksterne henvisninger 

 

Personer i Det Gamle Testamente
Milads tårn

Bordche Milad, Borj-e-Milad eller Milads tårn (persisk: برج میلاد) er Irans højeste tårn. Det 435 meter høje tårn i Teheran er det ottende højeste i verden. Bygningen blev påbegyndt i 2000 og stod færdig i 2007. Tårnet blev åbnet for offentligheden i 2008.

Eksterne henvisninger 

Tårne i Iran
Etableret i 2007
Teheran
Eritreas præsidenter

Liste over Eritreas præsidenter indeholder foreløbig (pr 2015) én præsident, valgt i 1993.

Liste over ledere i Eritrea

Referencer

Eritreas politik
Lister over præsidenter
Achilles Alferaki

Achilles Nikolayevich Alferaki (græsk: Αχιλλέας Αλφεράκης (Akhilléas Alferákis), russisk: Ахиллес Николаевич Алфераки (Akhilles Nikolajevitsj Alferaki); 3. juli 1846 - 27. december 1919) var en russisk operakomponist og statsmand af græsk oprindelse.

Musikere fra Rusland
Komponister fra Grækenland
Operakomponister fra Rusland
Romantikkens komponister
Personer fra Kharkiv
Personer fra Taganrog
Constantine

Constantine har flere betydninger:

Stednavne 
 Constantine, Algeriet
 Constantine (provins)
 Constantine, Cornwall
 Constantine, Michigan

Andet 
 Constantine (film) fra 2005
 Constantine (tv-serie) fra 2014

Se også 
 Konstantin
Vester Vov-Vov (film)

Vester Vov-Vov er en dansk stumfilm fra 1927 instrueret af Lau Lauritzen Sr. med Carl Schenstrøm og Harald Madsen i hovedrollerne som Fyrtårnet og Bivognen.

Filmen blev produceret af Palladium.

Handling 
Vor historie foregår ved det brusende Vesterhav, hvor fiskerne kæmper en hård kamp for det daglige brød. Vi begynder i kroen og stifter her bekendtskab med den djærve kromand Jens Willing og hans kone. Blandt gæsterne befinder sig fiskeopkøberen Søren Bak, der længe har haft et godt øje til kromandens datter, den yndige, lyslokkede Birthe. Men Birthe kan slet ikke lide Søren Bak, derimod synes hun bedre om den unge fisker, Tom. Fyrtårnet og Bivognen kommer til egnen og forsøger sig som fiskere. Til et bal på kroen bliver Fy og Bi aftenens balløver, hvilket i høj grad ærgrer Søren Bak. Han overfalder i raseri den unge fisker, som Birthe er forelsket i, men Fy og Bi kommer ham til undsætning.

Medvirkende 
 Carl Schenstrøm, Fyrtaarnet
 Harald Madsen, Bivognen
 Jørgen Lund, Willing, krovært
 Kate Fabian, Fru Willing
 Karin Nellemose, Birthe, Willings datter
 Petrine Sonne, Gamle Maren
 Erling Schroeder, Tom, gamle Marens søn
 Karl Jørgensen, Fiskeopkøber
 Viggo Wiehe, Toms bedstefar
 Emma Wiehe, Toms bedstemor
 Christian Schrøder, Hellig Søren
 Emmy Schønfeld
 Kai Holm

Referencer

Eksterne links 
 

Fy og Bi-film
Film i sort-hvid
Stumfilm fra Danmark
Danske film fra 1927
Det knuste øre

Det knuste øre (titel i Politiken også Det knækkede øre, fransk originaltitel L'oreille cassée) er Hergés femte album af Tintins oplevelser. Det blev udgivet i 1937 i sort-hvid og i 1943 i en farvelagt udgave.

Handling 

En arumbaya-fetich bliver stjålet. Men næste morgen er den tilbage på sin plads. Tintin opdager, at en kunstner er myrdet fordi han har udskåret en kopi af fetichen. Det eneste vidne er en papegøje. Men Tintin ved ikke at der er skurke ude efter papegøjen. De rejser til San Theodoros, og Tintin finder arumbaya-stammen. Tintin finder Rigdewell, en opdagelsesrejsende som alle troede var død.

Flere figurer, som også optræder i andre album om Tintins oplevelser, er med i denne historie, heriblandt Terry, Dupond og Dupont og general Alcazar, og general Tapioca nævnes ligeledes.

Nogle franske udgaver 
1935-1937: Les nouvelles aventures de Tintin et de Milou, fortsat serie i Le Petit Vingtième nr. 49, 5. december 1935 – nr. 8, 25. februar 1937. 128 tegneseriesider i sort-hvid.
1937-1938: Tintin et Milou chez les Arumbayas, fortsat serie i Cœurs Vaillants nr. 6, 7. februar 1937 – nr. 12, 20. marts 1938.
 1937: Les aventures de Tintin reporter – L'oreille cassée, album fra Casterman  i sort-hvid.
 1942: Les Aventures de Tintin – L'oreille cassée, farvealbum fra Casterman. 62 tegneseriesider.

Danske udgaver 
Føljetoner
 1963-1964: Det knækkede øre. Fortsat serie i Politiken nr. 32, fredag 1. nov. 1963 – nr. 297, mandag 27. juli 1964
 1971-1972: Det knuste øre. Fortsat serie i Politiken nr. 164, søndag 14. mar. 1971 – nr. 224, søndag 14. maj 1972
 1984-1985: Det knuste øre. Fortsat serie i Århus Stiftstidende søndag 17. juni 1984 – søndag 25. aug. 1985
Album
 1971: Tintins oplevelser nr. 18 (gammel standardudgave). Det knuste øre. Carlsen, . 
 1986: Det knuste øre – Originalversionen fra Le Petit Vingtième. 2. udgave. 128 tegneseriesider i sort-hvid, totalt 136 sider. Carlsen, .
 2006: Tintins oplevelser (retroudgave). Det knuste øre. 3. udgave. Carlsen Comics, . Fra 2. oplag, 2012, Cobolt, .
 2007: Tintins oplevelser nr. 6. Det knuste øre. Carlsen minicomics, .
 2016: Tintins oplevelser (ny standardudgave). Det knuste øre. Cobolt, .
 2018: Reporteren Tintins oplevelser (fundamentalistisk retroudgave). Det knuste øre. 128 tegneseriesider i sort-hvid, 4 sider i farver, totalt 148 sider, indbundet. 6. udgave. Cobolt, .

Referencer

Kilde 
 Det knuste øre. 

Tintin-album
Litteratur i 1937
Sylt Shuttle

Sylt Shuttle eller Autozug Sylt er et selskab, som driver en forbindelse med biltog mellem byen Nibøl på det tyske fastland og byen Vesterland på øen Sild i den tyske del af Vadehavet. Sild er forbundet med fastlandet via en 11 km lang jernbanedæmning, Hindenburgdæmningen.

Overfarten varer ca. 40 minutter. På turen sidder passagerne i deres biler, motorcyklister er henvist til en passagervogn. Togstammen består af et antal dobbeltdækkervogne til personbiler, et antal fladvogne til høje køretøjer, lastbiler og motorcykler samt en personvogn til de passagerer der ikke har en bil at sidde i.

Sylt Shuttle er den ene af to muligheder for at få fragtet biler til Sild, den anden er med færgen mellem Havneby på Rømø og List på den nordlige del af Sild.

Jernbaneselskaber i Tyskland
Sild (ø)
Gunnbjørn Ulvsson

Gunnbjørn Ulvsson (nogle gange omtalt som Gunnbjørn Ulf-Krakuson) var en norrøn opdagelsesrejsende, der levede i første halvdel af 900-tallet. Han var den første fra Europa, som så Nordamerika. Han var søn af Ulv Kråke.

Gunnbjørn kom kraftig ud af kurs da han sejlede fra Norge og til Island. Han og mandskabet fik se nogle øer eller skær som han siden opkaldte efter sig selv, Gunnbjørnskær. Han gik ikke i land, men fik korrigeret kursen og sejlede til Island, hvor han fortalte om hændelsen. Senere blev det klart at det var det store, islagte land, som Eirik Raude senere gav navnet Grønland, han havde set.

Grønland er fysisk og kulturelt en del af Nordamerika, kun delt fra den canadiske ø Ellesmere Island ved et smalt stræde, og det var delvis bosat af nordamerikanske folk, indtil historisk tid da norrøne folk fra Norge og Island slog sig ned og havde en bosætning som varede i flere århundreder. Gunnbjørns opdagelse af skærene ud for Grønlands kyst er dermed den første gang en europæer med sikkerhed har set Nordamerika.

Den nøjagtige dato for denne hændelsen er ikke optegnet i sagaerne, men forskellige kilder har hentydninger som strækker sig fra 876 og til 932, noget som kun må betragtes som hentydninger. Hvor Gunnbjørnskjær lå er åbent for spekulation, og det var måske et sted i nærheden af nutidens Tasiilaq (Ammassalik) i det østlige Grønland.

Det første målrettede færd til Gunnbjørnskær blev foretaget af Snøbjørn Galte Holmsteinsson en gang omkring år 978. Snøbjørn gik i land, men forsøget endte i katastrofe. Siden drog Erik den Røde til Grønland og undersøgte landet i tre år før han bosatte sig med andre nordboere. Snøbjørn og Erik sejlede efter beskrivelsen i Gunnbjørns fortællinger.

Flere moderne stednavne i Grønland er navngivet til minde om Gunnbjørn. Mest berømt er nok Gunnbjørns fjeld der med sine knap 3.700 m er Grønlands højeste punkt.

Opdagelsesrejsende fra Norge
Personer fra vikingetiden
Samtgemeinde Selsingen

Samtgemeinde Selsingen er en Samtgemeinde med 8 kommuner, beliggende i Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Selsingen.

Geografi 
Samtgemeinden ligger omkring 10 km syd for Bremervörde, og har et areal på 226,34 km²; Den består af disse otte kommuner:
 Anderlingen
 Deinstedt
 Farven
 Ostereistedt
 Rhade
 Sandbostel
 Seedorf
 Selsingen

Floden Oste løber gennem kommunen.

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Ahrenshoop

Ahrenshoop er en kommune og badeby i det nordøstlige Tyskland med 638 indbyggere (2013), beliggende på halvøen Fischland-Darß-Zingst under Landkreis Vorpommern-Rügen. Landkreis Vorpommern-Rügen ligger i delstaten Mecklenburg-Vorpommern. Havbadet Ahrenshoop er beliggende ved overgangen fra Fischland til Darß mellem østersøkysten og boddenkysten (Saaler Bodden) og har dermed vand på to sider.

Tværs igennem kommunen Ahrenshoop løber den historiske grænse mellem Mecklenburg og Vorpommern, bykernen Ahrenshoop hører historisk set til Vorpommern, mens bydelene Althagen og Niehagen tidligere tilhørte Mecklenburg.

Kommuner i Mecklenburg-Vorpommern
Byer i Mecklenburg-Vorpommern
Byer i Kreis Vorpommern-Rügen
Anderlingen

Anderlingen er en kommune med knap 900 indbyggere (2013) i Samtgemeinde Selsingen i den nordøstlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
I kommunen, der har et areal på 35,67 km², ligger landsbyerne:
 Anderlingen
 Ohrel
 Fehrenbruch
 Grafel
 Winderswohlde

Eksterne kilder/henvisninger 

 Kommunens websted
 Om kommunen  på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Coachella

Coachella også kendt som Coachella Valley Music & Arts Festival er en årlig tredages musik- og kunstfestival afholdt over to weekender på Empire Polo Club i Indio, Californien, der ligger i Coachella Valley i Coloradoørkenen. Festivalen er grundlagt af Paul Tollett i 1999 og byder på mange genrer af musik, herunder rock, indie, hip hop, elektronisk musik, samt kunstinstallationer og skulpturer. De vigtigste scener er Coachella-scenen, Outdoor Theatre, Gobi-teltet, Mojave-teltet og Sahara-teltet (en mindre kuppelformet oase blev anvendt i 2006 og 2011), mens den nye Yuma-scene blev indført i 2013.

Historie 
Festivalens oprindelse kan spores tilbage til en koncert i 1993, hvor Pearl Jam spillede på Empire Polo Club, mens de boykottede spillesteder blev kontrollereret af Ticketmaster. Pearl Jam-showet validerede stedets levedygtighed for afholdelse af store begivenheder, hvilket førte til den første Coachella Festival, der blev afholdt i oktober 1999 over to dage. På grund af sin afsides beliggenhed og sit varme klima gik der flere år før det næste store event.

Bemærkelsesværdige optrædener 
Af bemærkelsesværdige koncerter i fortiden kan nævnes: Amy Winehouse, Dr. Dre, Snoop Lion, Prince, Paul McCartney, Arcade Fire, Wu-Tang Clan, The Killers, Radiohead, Daft Punk, Madonna, The Cure, Kanye West, Gorillaz, The Black Keys, Rage Against the Machine, Beck, Nine Inch Nails, The Strokes, The White Stripes, Jay-Z, Beastie Boys, Muse, Red Hot Chili Peppers, Foo Fighters.

Coachella 2015 
Coachellas 2015 lineup består blandt andet af AC/DC, Jack White, Drake, Flying Lotus, Lykke Li, Florence and the Machine, Mac DeMarco, Tyler the Creator, Run the Jewels, Perfume Genius, SBTRKT, FKA Twigs, Ratatat, the Weeknd, Todd Terje, Action Bronson, Jamie xx, St. Vincent, Panda Bear, Cloud Nothings, Azealia Banks, Caribou, Swans, The War on Drugs, genforeningen af Ride, Jenny lewis, Father John Misty, Ghostface Killah & Raekwon, Tame Impala, Steely Dan, Kaskade, David Guetta, John Talabot, Stromae, DJ Snake, Vic Mensa, Kimbra, Kiesza, Glass Animals, Pete Tong, Alison Wonderland, Bad Suns, Duke Dumont, Lil B, Flosstradamus, Yellow Claw, Gesaffelstein, Yelle, What So Not og Mø

Coachella 2018 
Coachellas 2018 lineup bestod blandt andet af Beyoncé, Eminem, The Weeknd, Cardi B, Kygo, The Neighbourhood, Post Malone, MØ, Miguel, David Byrne, Haim, Migos, Hayley Kiyoko, French Montana, Portugal. The Man, SZA, Lion Babe, Jamiroquai, St. Vincent, BØRNS, Jorja Smith, AURORA, ODESZA, Skip Marley, Alan Walker, Tyler the Creator, alt-J, 6lack, A Perfect Cirkle, AC Slater, Alf Alpha, Alina Baraz, Alison Wonderland, Alvvays, Aminé, Anabel Englund, CASH CASH, Chloe X Halle, First Aid Kit, Fleet Foxes.

Musikfestivaler i USA
Amerikansk kultur
Etableret i 1999
Tinderbox

Tinderbox i Odense er en stor dansk musikfestival i europæisk klasse, og Tusindårsskoven har siden første udgave i 2015 dannet ramme for festivalen. Kommunen har brugt omkring tre millioner kroner på at gøre festivalpladsen i Tusindårsskoven klar til festivalen, der i 2022 havde omkring 48.000 gæster. Tinderbox' slogan er: "Where words fail, music speaks".

Tinderbox er især kendetegnet af at være den eneste danske festival med en scene, som udelukkende er til elektronisk musik, nemlig Magicbox. Derudover er det store Tinderbox-skilt på bakken midt på pladsen samt det store pariserhjul blevet ikoniske for festivalen.

I 2018 kom det nye område, Moonshine, til; et hyggeligt hule-område under trækronerne med diskokugler, farverige cocktails og DJ-musik. Samme år lancerede Tinderbox for første gang Comedy på programmet – dengang i dagtimerne på Teltscenen, men i 2019 rykkede Comedy-programmet til Groovebox, hvor man om dagen kunne klaske sig på lårene og om aftenen kunne danse til 90'er-hits, når scenen blev indtaget af DJs.

Forretningsstruktur 

Tinderbox blev startet af holding-selskaberne Down the Drain og MKS64 samt den tyske festivalarrangør FKP Scorpio med en mindre andel og afvikles af Tinderbox Entertainment, der i 2014 kom med ideen til Tinderbox . Odense Kommune etablerede i 2014 Odense&Co med iværksætter Ronnie Hansen som direktør, hvor Tinderbox skal være det første bærende tiltag. Navnet "Tinderbox" har inspiration fra Fyrtøjet skrevet af den odenseanske digter og forfatter H.C. Andersen.

I dag ejer DTD Group festivalerne Tinderbox og NorthSide, koncertarrangøren DTD Concerts samt en andel af Haven Festival. DTD Group er en del af Superstruct Entertainment.

Festivalen gennem årene

Flest koncerter på festivalen

Scener

Magicbox 
Magicbox er et område omkring Odense Friluftsbad bestående af en elektronisk scene. Hvert år får Magicbox en makeover med helt nye scenedesign – noget som scenens tilhængere ser meget frem til.

2020 aflysning 
Grundet forsamlingsforbuddet henover foråret og sommeren i 2020, blev Tinderbox, samt øvrige danske festivaler, nødsaget til at aflyse årets udgave af festivalen som følge af corona-pandemien, der herskede verden over i 2019 og 2020.

Boykot 
De danske festivaler Roskilde, Skanderborg, Jelling og Nibe boykottede i 2014 bookingfirmaerne Skandinavian og Beatbox der står bag Tinderbox og Northside i Aarhus. Det er ellers de bureauer, festivalerne normalt hyrer deres koncertnavne fra. Festivalerne frygtede, at bookingbureauerne ville give fordele til deres egne festivaler Tinderbox og NorthSide.

Eksterne henvisninger 
 Tinderbox' hjemmeside

Noter 

Musik i Odense
Musikfestivaler i Danmark
Festivaler i Odense
FKA Twigs

Tahliah Debrett Barnett, bedre kendt som FKA Twigs (født 17. Januar 1988), er en engelsk singer-songwriter, producer og danser fra Gloucestershire men lige nu bosat i London. "FKA" står for "Formerly Known As". Hendes debutalbum "LP1" blev udgivet i august 2014 og var meget anmelderrost.

Musikalsk stil og indflydelser 
De første sangere, der havde en indvirkning på FKA Twigs, var Billie Holiday, Ella Fitzgerald og Marvin Gaye. Da hun var yngre lyttede hun kun til Punk som Siouxsie & the Banshees, indtil hun fandt sin egen måde at spille punk på med industrielle og hverdagens lyde. Da hun begyndte at komponere sange, ønskede hun at gengive musik, hun kunne lide, hvor hver bid mindede om Siouxsie & the Banshees eller Adam Ant.

Personligt liv 
Barnett var i et forhold med den engelsk skuespiller, musiker og model Robert Pattinson bedst kendt som vampyr i ungdomsfilmen Twilight (film) og som Cedric Diggory i Harry Potter og Flammernes Pokal.

Barnett var i et forhold med skuespilleren Shia LaBeouf fra midten af 2018 til maj 2019. Hun anlagde sag imod ham i december 2020, med anklager om overgreb og både fysisk og emotionel vold i løbet af deres forhold.

Diskografi 
 EP1 (2012)
 EP2 (2013)
 LP1 (2014)
 M3LL155X (2015)
 Magdalene (2019)
Caprisongs (2022)

Singler 
 "Water Me" (2013)
 "FKA x inc." (2014)
 "Two Weeks" (2014)
 "Pendulum" (2014)
 "Good to Love (2016)
 "Cellophane" (2019)

Priser 
 Mercury Prize nominering bedste britiske album for hendes debut album "LP1" (2014)
 Grammy Award nominering bedste Optagelse Pakke for hendes debut album "LP1" (2014)

Referencer 

Musikere fra England